b'\n_START_ARTICLE_\nPDF\n_START_PARAGRAPH_\nPDF (angl. Portable Document Format) yra atviro standarto formatas, skirtas elektroniniam dvima\xc4\x8diam dokumentui atvaizduoti. PDF sukurtas ir tvarkomas korporacijos \xe2\x80\x9eAdobe Systems\xe2\x80\x9c._NEWLINE_\xc4\xae PDF fail\xc4\x85 gali b\xc5\xabti \xc4\xaftraukiami tekstas kartu su jam naudojamais \xc5\xa1riftais, vektoriniai, rastriniai ir daugialyp\xc4\x97s terp\xc4\x97s vaizdai. PDF leid\xc5\xbeia CMYK ir RGB spalv\xc5\xb3 paletes. Rastriniai vaizdai gali b\xc5\xabti keliais b\xc5\xabdais suspaud\xc5\xbeiami._NEWLINE_Formatas numato dokumento elektronin\xc4\xaf para\xc5\xa1\xc4\x85._NEWLINE_PDF formatas pla\xc4\x8diai naudojamas, kai norima u\xc5\xbetikrinti, kad gav\xc4\x97jas matyt\xc5\xb3 tok\xc4\xaf pat\xc4\xaf vaizd\xc4\x85, kaip ir dokumento siunt\xc4\x97jas.\n_START_SECTION_\nProgramin\xc4\x97 \xc4\xafranga\n_START_PARAGRAPH_\nPaplitusioms operacin\xc4\x97ms sistemoms prieinami \xc4\xafvairi\xc5\xb3 k\xc5\xabr\xc4\x97j\xc5\xb3 nemokamos bei laisvai platinamos PDF atvaizduojan\xc4\x8dios programos. (Adobe Reader, Foxit Reader, Xpdf ir kt.)_NEWLINE_PDF k\xc5\xabrimui pritaikytos programos yra ma\xc5\xbeiau paplitusios._NEWLINE_Tai da\xc5\xbeniau profesionaliems maketuotojams skirti \xc4\xafrankiai, pavyzd\xc5\xbeiui, pdfTeX\xc2\xa0\xe2\x80\x93 TeX maketavimo programos versija, skirta darbui su PDF._NEWLINE_Ma\xc5\xbeiau patyr\xc4\x99 vartotojai PDF k\xc5\xabrimui naudojasi konverteriais._NEWLINE_Biuro program\xc5\xb3 paketai LibreOffice bei Apache OpenOffice gali padaryti PDF fail\xc4\x85 i\xc5\xa1 bet kokio palaikomo dokumento (pvz., tekstinio dokumento ar pateikties), naujesn\xc4\x97s versijos taip pat gali ir atverti bei keisti (redaguoti) PDF failus.'